شاہدرہ باغ

شاہدرہ باغ یا شاہدرہ (Shahdara Bagh) پنجاب، پاکستان دے شہر لہور توں دریائے راوی دے پار، لہندے پاسے واقع اک تریخی علاقہ اے۔ شاہدرہ باغ مغلیا دور دیاں کئی یادگاراں دی جگہ اے، جس وچ مقبرہ جہانگیر، اکبری سرائے، مقبرہ آصف خان تے کامران دی باراں دری شامل نیں۔ 

 تریخ 
شاہدرہ دا مطلب بادشاہ دا دروازہ اے۔ شاہ دا مطلب "بادشاہ" تے درہ دا مطلب "رستا" یا "دروازہ" اے۔ 15ویں صدی میں شاہدرہ مغلیا سلطنت دے تحت لہور دا داخلی دروازہ سی۔ اِتھے کئی تریخی مغل تعمیراتی مقامات موجود نیں۔ ایہناں وچ اکبری سرائے، جہانگیر دا مقبرہ (جو 1605 توں 1627 تک شہنشاہ سی) تے آصف خان دا مقبرہ شامل نیں۔ شاہدرہ باغ وچ کامران دی باراں دری وی موجود اے۔ اگرچے ایہ سائٹ اصل وچ دریائے راوی دے کنارے اُتے تعمیر کیتی گئی سی، لیکن دریا نے اپݨا رخ بدل کے راوی پݪ دے کوݪ جگہ نوں کور کرلیا۔ 

 ٹرانسپورٹیشن 
شاہدرہ باغ جنکشن ریلوے اسٹیشن، شاہدرہ تے آس پاس دے علاقیاں لئی آمدورفت دی خدمات فراہم کردا اے۔ شاہدرہ میٹروبس ٹرمینل اسٹیشن دریائے راوی دے شمالی کنارے اُتے واقع اے۔
شاہدره باغ جنکشن ریلوے اسٹیشن پاکستان ریلویز دی کراچی - لہور - راولپنڈی مرکزی ریلوے لائن تے شاہدره باغ - سانگلا ہل تے شاہدره باغ - نارووال‎ برانچ ریلوے لائناں دا جنکشن اے۔

 تصویراں 

گٹھ:لہور
گٹھ:پنجاب دے باغات